सिंहदरबारस्थित मन्त्रालयमा आयोजित पत्रकार सम्मेलनमा सचिव खगराज बरालले ७७ मध्ये २६ जिल्लामा गरिएको अध्ययन प्रतिवेदन सार्वजनिक गर्नुभयो । सामुदायिक तथा संस्थागत विद्यालयका ८ कक्षाका विद्यार्थीमा गरिएको सर्वेक्षणमा गणित, विज्ञान र नेपाली विषय माथिको अध्यापन, शिक्षण शैली, पाठ्यक्रम लगायत उत्कृष्ठ नभएको देखिएको सचिव बरालले बताउनुभयो । १ हजार ९ सय ५० विद्यालयका ४६ हजार २ सय ६६ विद्यार्थीमा गरिएको अनुसन्न्धानमा अधिकांश विद्यार्थी अनिवार्य विषयमा कमजोर भेटिएका थिए ।
